CELEX: 22008D0069
Language: hu
Date: 2008-06-06 00:00:00
Title: Az EGT Vegyes Bizottság 69/2008 határozata ( 2008. június 6. ) az EGT-megállapodás XIII. mellékletének (Közlekedés) módosításáról

25.9.2008   
            
            
               HU
            
            
               Az Európai Unió Hivatalos Lapja
            
            
               L 257/32
            
         
      AZ EGT VEGYES BIZOTTSÁG 69/2008 HATÁROZATA
   
   (2008. június 6.)
   az EGT-megállapodás XIII. mellékletének (Közlekedés) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XIII. mellékletét a 2008. április 25-i 52/2008 EGT vegyes bizottsági határozat (1) módosította.
            
         
               (2)
            
            
               A belvízi közlekedés fejlesztését szolgáló közösségi belvízi flottakapacitási politikáról szóló 718/1999/EK tanácsi rendelet végrehajtására vonatkozó egyes intézkedések meghatározásáról szóló, 2008. február 28-i 181/2008/EK bizottsági rendeletet (2) (kodifikált változat) bele kell foglalni a megállapodásba.
            
         
               (3)
            
            
               A 181/2008/EK rendelet hatályon kívül helyezi a megállapodásba foglalt 805/1999/EK bizottsági rendeletet (3), amely ebből következően a megállapodást illetően hatályát veszti,
            
         A KÖVETKEZŐKÉPPEN HATÁROZOTT:
   1. cikk
   A megállapodás XIII. melléklete 45b. pontjának szövege (805/1999/EK bizottsági rendelet) helyébe a következő szöveg lép:
   
      
         „32008 R 0181: a Bizottság 2008. február 28-i 181/2008/EK rendelete a belvízi közlekedés fejlesztését szolgáló közösségi belvízi flottakapacitási politikáról szóló 718/1999/EK tanácsi rendelet végrehajtására vonatkozó egyes intézkedések meghatározásáról (kodifikált változat) (HL L 56., 2008.2.29., 8. o.).”
   
   2. cikk
   A 181/2008/EK rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2008. június 7-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2008. június 6-án.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 223., 2008.8.21., 50. o.
   
      (2)  HL L 56., 2008.2.29., 8. o.
   
      (3)  HL L 102., 1999.4.17., 64. o.
   
      (4)  Alkotmányos követelmények fennállását nem jelezték.